Í fornöld og á miðöldum er talið að meðalaldur fólks hafi verið um 35 ár og meðalaldur fór ekki að hækka að marki í Evrópu fyrr en um miðja síðustu öld . Margir eru því stöðugt að leita einhverra töfralausna sem eiga að veita þeim bæði góða heilsu og langlífi . Í nokkrum tegundum frumna , meðal annars kynfrumum og krabbameinsfrumum , er ensým ( lífefnahvati ) sem byggir oddhulsurnar upp jafnóðum og þær eyðast . Öldrun og krabbamein eru fyrirbæri sem tengjast á ýmsa vegu og margar af þeim frumubreytingum sem verða við öldrun auka hættu á krabbameini . Lengi hefur verið vitað að skipulagður frumudauði er mikilvægur í fósturþróun . Á hinn bóginn gengur skipulagður frumudauði of hægt fyrir sig í mörgum illkynja sjúkdómum eins og æxlisvexti og hvítblæði . Í slíkum sjúkdómum skipta frumurnar sér iðulega of hratt en þar að auki vantar að verulegu leyti skipulagðan frumudauða og í sameiningu leiðir þetta af sér hömlulausan vöxt . Þannig eiga truflanir á skipulögðum frumudauða þátt í að móta meinþróun hrörnunarsjúkdóma og krabbameins en er þar að auki talin skipta miklu máli fyrir hvers kyns öldrunarbreytingar . Þegar við skiljum betur oddhulsur litninganna og skipulagðan frumudauða og á hvern hátt þessum fyrirbærum er stjórnað , má telja víst að við sjáum nýja möguleika til að koma í veg fyrir og lækna hrörnunarsjúkdóma , krabbamein , ýmsa aðra sjúkdóma og jafnvel að einhverju leyti öldrunina sjálfa .